Starfmenn Rarik á Norðurlandi hafa verið að undanfarna sólarhringa og margir unnið sleitulaust allan sólarhringinn . Þrátt fyrir að enn vanti töluvert upp á að koma rafmagni á í fjórðungnum hafa margir litlir sigrar verið unnir í gærkvöldi og nótt , segir vaktmaður hjá Rarik . „ Það var mikil gleði þegar okkur tókst að setja varaafl á stóran hlut Dalvíkur þó svo fyrirtæki séu ekki komin með rafmagn , “ segir hann í samtali við blaðamann mbl.is . Staðan þar og annars staðar verður endurmetin með morgninum en búið er að hleypa rafmagni á öll heimili í bænum . Enn eru einhverjir dagar í að viðgerð verði lokið á Dalvíkurlínu . Mögulegt er að skammta þurfi rafmagn . Því er mjög mikilvægt að notendur fari sparlega með rafmagn svo hægt verði að komast hjá skömmtun . Nánast allir bæir eru komnir með rafmagn á Heggstaðanesi og Vatnsnesi í Vestur-Húnavatnssýslu en tveir bæir eru enn án rafmagns á Heggstaðanesi og þrír á Vatnsnesinu . Unnið hefur verið að viðgerð undanfarna sólarhringa og viðgerðarmennirnir voru að fara í hvíld í nótt eftir tæplega sólarhringsvakt , segir vaktmaður hjá Rarik á Norðurlandi sem blaðamaður ræddi við á sjötta tímanum í morgun . 10 staurar brotnir í Öxarfirði Kortasjá yfir stöðuna á rafmagnsleysi á vef Rarik . Skjáskot af vef Rarik Reykjaströndin er enn án rafmagns og eins eru smábilanir víðar í Skagafirði . Miklar bilanir eru allt í kringum Akureyri og ekki ljóst hvenær viðgerð lýkur . Megnið af Öxnadal og Hörgárdal er án rafmagns og nánast allur Laxárdalur er án rafmagns og allur Svarfaðardalur . Tjörnesið er enn úti og í Öxarfirði eru mjög margir án rafmagns er þar eru tíu rafmagnsstaurar brotnir . Melrakkaslétta , norðan við Kópasker , er öll án rafmagns , það er dreifbýlið , en keyrt er á díselvélum á Raufarhöfn . Hið sama á við um Þórshöfn en þar er keyrt á díselstöðvum sem og í Þistilfirði og Bakkafirði . Kelduhverfið er einnig keyrt á varaafli .